
Adnoddau
Deis rhagenwau
Paratoi 
Mae dwy set o gardiau yma.  Mae gan un Gymraeg ar un ochr.  Saesneg sydd ar ochr yr un arall.
Torrwch y cardiau allan, clipiwch nhw a’u rhoi mewn amlenni.
Dull
Gwaith partner.
I gychwyn mae’r dysgwyr yn edrych ar y Saesneg a cheisio cofio’r gair Cymraeg.  Yna maen nhw’n trio cofio beth ydi bon y berfau hyn a rhoi terfyniad y person cyntaf arnynt, ee codi > codes i > mi godes i.  Mae’n well gan lawer o ddysgwyr beidio â gosod y mi ar y dechrau oherwydd y treigladau.  Mae hynny’n iawn.
Unwaith mae’r dysgwyr yn hyderus efo ystyr y geiriau a darganfod bon y ferf mae’n well cyfnewid y cardiau am y rhai efo Cymraeg yn unig.  Mae hynny’n golygu eu bod yn delio â’r berfau heb gyfeirio at y Gymraeg.
Yna defnyddiwch y deis a gofyn i’r dysgwyr newid y terfyniadau yn ôl yr enw sy’n ymddangos ar y deis, felly codi + nhw > codon nhw > mi godon nhw.
Gwaith Ymestynnol
· Defnyddiwch y cardiau a’r deis i greu cwestiynau, ee codi + chi = godoch chi?
· Defnyddiwch y cardiau a’r deis i greu datganiadau negyddol, ee codi + i = chodes i ddim
· Wrth ddysgu amseroedd eraill y ferf mae’n bosib defnyddio’r cardiau hyn eto, ee Mi fwyta i ; Mi fwytwn i ayb


